Lauritz Nicolai Hvidt

Lauritz Nicolai Hvidt, kjent som L.N. Hvidt, (født 27. oktober 1777 i København, død 16. mars 1856 samme stedL.N. Hvidt fra Dansk biografisk leksikon, 3. utgave 1979–1984, (besøkt 31. januar 2014)) var en dansk minister, nasjonalbankdirektør, forretningsmann og medlem av Den grundlovgivende rigsforsamling.

L.N. Hvidt var nærmest nasjonalliberal. Han arvet i 1799 sin fars grossererforretning, men tapte sin formue i forbindelse med Napoleonskrigene. Deretter begynte han å studere jus, men allerede i 1809 ble han utnevnt til børskommisær og ble også medlem av flere kommisjoner.

Hvidt gjenopptok sin forretningsvirksomhet, men ble i 1830 medlem av Nationalbankens representantskap og fra 1835 til sin død i 1856 var han Nationalbankdirektør.

Sammen med blant annet Joakim Frederik Schouw tok han initiativ til opprettelsen av Selskabet for Trykkefrihedens rette Brug i 1835.

I den Grundlovgivende Rigsforsamling ble L.N. Hvidt valgt til viseepresident, var medlem av finansutvalget og med på å utarbeide grunnlovs- og valgutkast. Han var minister uten portefølje i den første valgte regjering, Ministeriet Moltke I.

Han ble valgt til Landstinget i 1849, men ønsket ikke å motta valget.

 Utmerkelser 
Hvidt ble ridder av Dannebrogordenen i 1815, mottok Dannebrogordenens hederstegn i 1836 og ble kommandør av Dannebrogsordenen i 1849.

 Referanser 

Kategori:Sentralbanksjefer
Kategori:Danske frimurere
Kategori:Kommandører av Dannebrogordenen
Kategori:Medlemmer av Den Grundlovgivende Rigsforsamling
Kategori:Personer fra København